Jauncode
Jauncode (IPA: [jau͡ntsuo͡dɛ]; agrāk Mēmele) ir pilsētas daļa (agrāk — ciems) Bauskas novada Bauskā. Izvietojusies Bauskas pilsētas ziemeļos Mēmeles labajā krastā pie autoceļa P87 2 km no novada domes Bauskā un 66 km no Rīgas. Apdzīvotā vieta izveidojusies pēckara gados. Jauncodē ir bibliotēka, veikals, vairāki uzņēmumi, evaņģēliski kristīgās Vasarsvētku draudzes dievnams. 2020.gadā ciematu pievienoja Bauskas pilsētai.